കാപ്പില് കടലില് കാണാതായ യുവാക്കളില് ഒരാളുടെ മൃതദേഹം തീരത്തടിഞ്ഞു വര്ക്കല: കാപ്പില് കടലിലെ തിരക്കുഴിലകപ്പെട്ട് കാണാതായ യുവാക്കളില് ഒരാളുടെ മൃതദേഹം കിട്ടി. കടയ്ക്കല് സ്വദേശി രാഹുല് രാജിെന്റ23 മൃതദേഹമാണ് ശനിയാഴ്ച കിട്ടിയത്. രാവിലെ പത്തരയോടെ വര്ക്കല ആലിയിറക്കം കടല്ത്തീരത്താണ് മൃതശരീരം കാണപ്പെട്ടത്. മല്സ്യത്തൊഴിലാളികളും നാട്ടുകാരും വിവരമറിയിച്ചതിനെ തുടര്ന്ന് പോലീസെത്തി മൃതശരീരം പാരിപ്പള്ളി മെഡിക്കല് കോളജ് ആശുപത്രിയിലേക്ക് കൊണ്ടുപോയി. വെള്ളിയാഴ്ച വൈകീട്ടാണ് പാരിപ്പള്ളി കൂനമ്ബായിക്കുളത്തമ്മ എഞ്ചിനീയറിങ് കോളജിലെ അവസാന വര്ഷ വിദ്യാര്ത്ഥികളായ ഏഴംഗ സംഘം കാപ്പില് കടല്ത്തീരത്തെത്തിയത്. പരീക്ഷയെഴുതി നില്ക്കുന്ന സുഹൃത് സംഘം കാപ്പില് റിസോര്ട്ടില് തങ്ങുകയായിരുന്നുവത്രെ. വെറ്റക്കടയ്ക്കും കാപ്പിലിനുമിടയിലുള്ള കടല്ത്തീരത്ത് കാറ്റുകൊള്ളാന് പോയ സംഘത്തിലെ അഞ്ചുപേര് കടലില് കുളിക്കാനിറങ്ങി. കടയ്ക്കല് സ്വദേശികളായ രാഹുല്രാജ്, ആകാശ്, ആറ്റിങ്ങല് സ്വദേശി അഖില്, കൊല്ലം മാടന്നട സ്വദേശികളായ പ്രവീണ്, ആകാശ് എന്നിവരാണ് കുളിക്കാനിറങ്ങിയത്. കാപ്പില് സ്വദേശികളായ എബിന്, ദിദിന് എന്നിവര് തീരത്തിരുന്നു. ഇവര് കുളിക്കാനിറങ്ങിയ ഭാഗത്ത് തിരകള്ക്ക് സാധാരണ ശക്തികുറവാണെങ്കിലും ചിലപ്പോള് അടിയൊഴുക്കും തിരക്കുഴിയും രൂപപ്പെടാറുണ്ട്. ഇങ്ങനെയുണ്ടായ തിരക്കുഴില്പ്പെട്ടാകും മൂന്നുപേര് കടലിലകപ്പെട്ടത്. ഇതിലൊരാള് ഭാഗ്യവശാല് തിരയില്പ്പെട്ടുതന്നെ തീരത്തേക്കെടുത്തെറിയപ്പെട്ടിരുന്നു. രാഹുല്രാജും അഖിലും അപകടത്തില്പ്പെട്ടെന്ന് മനസ്സിലാക്കിയ സുഹൃത്തുക്കളുടെ നിലവിളി കേട്ടാണ് പ്രദേശവാസികള് ഓടിക്കൂടിയത്. അവര് വര്ക്കല ഫയര്ഫോഴ്സിനെയും അയിരൂര് പൊലീസിനെയും വിവരമറിയിച്ചു. ഇരുട്ടുവീണതിനാല് ഫയര്ഫോഴ്സും നാട്ടുകാരായ മല്സ്യത്തൊഴിലാളികളും ചേര്ന്ന് നടത്തിയ തെരച്ചില് ഫലംകണ്ടില്ല.പോലീസ് കോസ്റ്റ് ഗാര്ഡ്, മറൈന് എന്ഫോഴ്സ്മെന്റ് എന്നിവിടങ്ങളിലും വിവരമറിയിച്ചു. ശനിയാഴ്ച അതിരാവിലെ മുതല് കോസ്റ്റ് ഗാര്ഡും മറൈന് എന്ഫോഴ്സ്മെന്റും കടലില് തിരച്ചില് നടത്തുന്നതിനിടെ പത്തരയോടെ മല്സ്യത്തൊഴിലാളികള് തീരത്തടിഞ്ഞ രാഹുല്രാജിെന്റ മൃതദേഹം കണ്ടെത്തുകയായിരുന്നു. ആറ്റിങ്ങല് സ്വദേശി അഖിലിെന്റ 23 മൃതശരീരത്തിനായി ഇപ്പോഴും കടലില് തിരച്ചില് തുടരുകയാണ്.